text stringlengths 0 6.48k |
|---|
केवढी ही प्रगल्भता इतक्या कमी वयात या माझ्या मुलीत ( मला दोन्ही मुलंच असल्याने मयुरीला मी कधीच सून मानले नाही ) . |
ती आमची सून नसून मुलगीच आहे हे मला तेव्हा प्रकर्षांने जाणवले', असं आशुतोषच्या आईनं म्हटलं आहे. |
हट्टीपणा करु नकोस. |
..गुणी बाळ माझं ते; आशुतोषसोठी मयुरीची भावुक पोस्टनैराश्याला चेहरा नसतोनैराश्याला चेहरा नसतो, नाहीतर सर्वांना हसवणारा, नेहमी मदत करणारा आशु असं करूच नसता शकला. |
या विषयावर गांभीर्याने विचार आणि चर्चा केली पाहिजे तरच आपण अशा नैराश्याच्या रुग्णांना मदत करू शकू. |
नैराश्य हा खराखुरा अस्सल व त्रासदायक आजार , त्याकडे दुर्लक्ष करु नका . |
एकमेकांना मदत करा मानसिक आधार द्या , रुग्ण नक्कीच बरा होवू शकतो. |
ह्या रुग्णांकडे सकारत्मकतेने पाहा; असं म्हणत त्यांनी डिप्रेशनवरही भाष्य केलं आहे. |
वेस्टर्न टॉयलेट वापरता येत नसेल तर शिकून घ्या;हेमांगी कवी पुरुषांवर भडकली |
विवेक घोटाळेशेतीतील समस्या, सततचा दुष्काळ, कर्जबाजारीपणा, रोजगार संधींचा अभाव यांतून राज्यातील मागास जिल्ह्यांतून श्रमिकांचे, तर चांगले शिक्षण मिळवण्यासाठी विद्यार्थ्यांचे मोठ्या शहरांमध्ये स्थलांतर होण्याचे प्रमाण अधिक आहे. |
करोनामुळे पुणे, मुंबई उपनगरांतून निमशहरी व खेडेगावांत जे उलटे स्थलांतर झाले, त्याबाबत सावित्रीबाई फुले पुणे विद्यापीठातील सार्वजनिक धोरण आणि लोकशाही शासन व्यवहार अभ्यास केंद्र आणि द युनिक फाउंडेशन (पुणे) यांनी अभ्यास केला. |
या पाहणीला प्रतिसाद दिलेल्यांपैकी ५३ टक्के कामगार मराठवाड्यात परतले. |
पुणे जिल्ह्यातून ३८ टक्के, तर मुंबई शहर आणि उपनगरांतून २३ टक्के कामगार परतले. |
पाहणीतील ४६ टक्के विद्यार्थी पुण्यातून आपापल्या गावी गेले. |
मराठवाड्यातून मोठ्या शहरांत होणारे स्थलांतर अधिक असल्याचे यातून दिसते. |
पुणे शहरातून पाहणीला प्रतिसाद देणाऱ्यांपैकी ४३ टक्के कामगार मराठवाड्यात परतले; त्यांत इतर मागासवर्गीय (ओबीसी) अधिक आहेत. |
त्या परतलेल्या श्रमिकांत ओबीसी समूह ३१ टक्के, मराठा-कुणबी समूह २८ टक्के तर अनुसूचित जातींचे प्रमाण २१ टक्के आढळून आले. |
स्थलांतरित कामगारांची ही जातनिहाय आकडेवारी मराठवाड्यातील सामाजिक आणि आर्थिक अस्वस्थता दर्शविते. |
लॉकडाउनमध्ये श्रमिकांना अनेक समस्यांना सामोरे जावे लागले. |
वेतनावरच कुटुंब अवलंबून असल्याने दैनंदिन जीवनात अडचणी आल्या. |
४९ टक्के श्रमिकांचे उत्पन्न एकदम बंद पडल्याचे, तर ४७ टक्के कामगारांचे उत्पन्न हळूहळू कमी होत गेल्याचे अभ्यासात आढळले. |
कुटुंबाच्या एकूण कमाईतून कुटुंबाच्या आवश्यक गरजा पूर्ण करण्यात अडचणी आल्याचे ४४ टक्के कामगार सांगतात. |
खाण्यापिण्याच्या वस्तू मिळवण्यात मोठ्या प्रमाणात अडचणी आल्याचे ४० टक्के कामगारांनी सांगितले. |
६५ टक्के श्रमिकांना पैशाची अधिक अडचण आली. |
कामगारांना राज्यांतर्गत गावी जाण्याची सुविधा उपलब्ध नव्हती. |
एसटी वाहतूक बंद असल्याने ७९ टक्के कामगार खासगी वाहनांनी गावी गेले. |
६३ टक्के विद्यार्थी अधिक पैसे मोजून खासगी वाहनांतून गावी परतले. |
लॉकडाउन दरम्यान सरकारकडून गरीब कुटुंबास गहू आणि तांदूळ पुरविला. |
६१ टक्के कामगारांनी गहू आणि तांदूळ मिळाल्याचे सांगितले, तर २१ टक्के कामगारांनी ते न मिळाल्याचे सांगितले. |
केंद्र सरकारने असंघटित क्षेत्रातील कामगारांसाठी आर्थिक मदतीची घोषणा केली. |
त्याविषयी ६० टक्के कामगारांना माहिती नव्हती. |
ही मदत त्वरित आणि प्रत्यक्ष नसल्याने याचा फायदा कामगारांना होताना दिसत नाही. |
स्थलांतरित कामगारांपैकी २८ टक्के भूमिहीन, तर ५९ टक्के अल्पभूधारक होते. |
नऊ टक्के मध्यम, तर चार टक्के मोठे शेतकरी स्थलांतरित झाले. |
राज्यांतर्गत स्थलांतराचे वैशिष्ट्य म्हणजे स्थलांतरित श्रमिक हे पत्नी आणि मुले यांच्यासह स्थलांतर करताना दिसतात. |
शहरांमध्ये कुटुंबियांसमवेत राहण्याचे प्रमाण ६३ टक्के आणि एकटे राहणाऱ्यांचे प्रमाण २८ टक्के आहे. |
शहरात पती आणि पत्नी दोघेही काम करणाऱ्यांचे प्रमाण ५३ टक्के आहे. |
शहरात स्थलांतरित कामगारांमधील ५० टक्के कामगार तीन वर्षांहून अधिक काळापासून वास्तव्य करताना दिसतात; परंतु ७७ टक्के कामगारांकडे स्वतःच्या मालकीचे घर नाही. |
प्रामुख्याने करोनाच्या भीतीतून श्रमिक आपल्या गावी परतले असून, साथ संपल्यानंतर पुन्हा शहरांत परतण्याची इच्छा दर्शवणाऱ्याची संख्या अधिक आहे. |
करोनाच्या भीतीने ५२ टक्के, तर वेतन बंद झाल्याने १२ टक्के कामगार गावी गेले. |
नोकरी गेल्याने ११ टक्के व खाण्यापिण्याचा प्रश्न निर्माण झाल्याने आठ टक्के कामगार गावी गेले. |
करोनाच्या भीतीपोटी ४२ टक्के विद्यार्थ्यांनी, जेवण व राहण्याच्या समस्येमुळे ३० टक्के विद्यार्थ्यांनी आणि आर्थिक कारणांनी १२ टक्के विद्यार्थ्यांनी गावी जाणे पसंत केले. |
गावी आलेल्या कामगारांचे गावकऱ्यांनी त्वरित स्वागत केलेले दिसत नाही. |
४६ टक्के गावकऱ्यांची प्रतिक्रिया ही शहरांतून आलेल्यांना वेगळे ठेवण्याची होती. |
२२ टक्के गावकऱ्यांना वाटत होते की, या शहरांतून आलेल्या लोकांमुळे गावात करोना पसरेल किंवा वाढेल. |
तर ३० टक्के गावकरी मदतीस तयार होते. |
ग्रामीण अविकसित भागातून मोठ्या शहरांत जाणारे कामगार विविध असंघटित क्षेत्रांत काम करताना आढळून आले. |
अंगमेहनती कामगारांचे आणि विविध सेवा पुरविणाऱ्या कामगारांचे प्रमाण अधिक आढळून आले. |
यामध्ये उत्पादक कुशल मजुरांचे प्रमाण सर्वाधिक म्हणजेच ३५ टक्के होते. |
त्यात प्रामुख्याने कंपनी कामगार, ड्रायव्हर, ऑटो-कॅब चालक, टेलर आणि हॉटेल कुक यांचा समावेश आहे. |
अर्धकुशल कामगारांचे प्रमाण १९ टक्के होते. |
त्यात विविध दुकानांतील साहाय्यक, प्लंबर यांचा समावेश आहे. |
तर बांधकाम मजूर, हमाल, कंत्राटी कामगार या अकुशल कामगारांचे प्रमाण सहा टक्के आढळले. |
लहान दुकान, भाजी स्टॉल आणि इतर व्यावसायिकांचे प्रमाण १३ टक्के होते. |
व्यवस्थापकीय, क्षेत्रांत काम करणाऱ्यांचे प्रमाण १७ टक्के आहे. |
खासगी कार्यालयात नोकरी करणारे, मनपा कामगार, शिपाई, नर्स, क्लार्क इत्यादींचा त्यात समावेश आहे. |
शहरात जाऊन उच्च व्यवसाय किंवा नोकरी करणाऱ्यांचे प्रमाण कमी असून, स्थलांतरित मोठ्या प्रमाणात कनिष्ठ व छोटे व्यवसाय किंवा कनिष्ठ किंवा साध्याशा नोकरीत कार्यरत आहेत. |
गावाच्या तुलनेत त्यांची व्यावसायिक गतिशीलता ऊर्ध्वगामी वाटली, तरी शहरातील गतिशीलतेच्या तुलनेत ती अधोगामीच आहे. |
मात्र, हे उलटे स्थलांतर कायमचे नाही. |
करोना संपल्यानंतर पुन्हा शहरात परतण्याची आशा या श्रमिकांमध्ये दिसते आहे. |
८१ टक्के कामगारांनी पुन्हा शहरात परतण्याचा मनोदय व्यक्त केला. |
आपल्या राज्यात गेलेल्या परप्रांतीय कामगार करत असलेली श्रमाची कामे करण्याची तयारी ५५ टक्के श्रमिकांनी दर्शवली. |
मोठ्या संख्येने परतलेल्या कामगारांना सामावून घेऊ शकेल एवढा रोजगार गावांमध्ये उपलब्ध नाही. |
लॉकडाउन नंतर जे कामगार गावांत आले त्यापैकी २६ टक्के कामगारांना काहीतरी काम मिळाले. |
त्यातील १९ टक्के श्रमिक स्वतःच्या शेतीतच काम करत आहेत. |
या संकटात कामगारांना सामाजिक सुरक्षा, निश्चित वेतन, आरोग्य विम्याचे कवच पुरवणे आवश्यक होते. |
या आणि विविध कामगार कायद्यांतील क्लिष्टता कमी करून कायद्यात एकसमानता आणण्याची मागणी प्रलंबित आहे. |
ज्या मागास जिल्ह्यांतून चांगल्या रोजगाराच्या शोधासाठी जे स्थलांतर होते, त्या मागास भागांत बिगरकृषी, लघू व मध्यम उद्योग, प्रक्रिया उद्योग वाढवण्याची गरज आहे. |
त्यास योग्य सरकारी मदत, सुलभ कर्ज देणे, त्यासाठी प्रशिक्षण देणे आवश्यक आहे. |
विकासाचे विकेंद्रीकरण ही होणे आवश्यक आहे. |
यातून स्थलांतरास थोडाबहुत आळा बसेल. |
कामगारांच्या उलट्या स्थलांतर प्रवासात त्यांच्या श्रमास प्रतिष्ठा नसल्याचे समोर आले. |
त्यामुळे, शहरी विकासात हातभार लावणाऱ्या कामगारांच्या श्रमास प्रतिष्ठा प्राप्त करून दिल्याखेरीज ते आत्मनिर्भर बनणार नाहीत. |
(लेखक 'द युनिक फाउंडेशन'चे कार्यकारी संचालक आहेत. |
वृत्तसेवा, पनवेल आमदार प्रशांत ठाकूर यांच्याविरोधात शेकाप महाआघाडीकडून विधानसभा निवडणूक लढविणारे नगरसेवक हरेश केणी यांच्यासह शेतकरी कामगार पक्षाचे तीन नगरसेवक शेकापच्या गळाला लागले आहेत. |
चार नगरसेवकांच्या नातेवाईकांनी आज भाजपत प्रवेश केला. |
या पक्षप्रवेशामुळे आधीच खिळखिळा झालेला शेकाप घायाळ झाला आहे. |
विधानसभेच्या निवडणुकीत पराजय झाला तर पनवेल महापालिकेचे विरोधी पक्षनेते पद देण्यात येईल या आश्वासनावर शेकापचे वजनदार नगरसेवक हरेश केणी यांनी भाजपचे वजनदार आमदार प्रशांत ठाकूर यांच्या विरोधात निवडणूक लढवली. |
निवडणूक होऊन सहा महिने उलटले तरी शेकापच्या नेत्यांनी दिलेल्या आश्वासन न पाळल्यामुळे हरेश केणी शेकापत नाराज होते. |
मध्यंतरी उपमुख्यमंत्री अजित पवार यांची भेट घेतल्यामुळे ते राष्ट्रवादीत प्रवेश करतील, असा संशय व्यक्त केला जात होता. |
मात्र राष्ट्रवादी आणि शेकापची आघाडी असल्यामुळे अखेर त्यांनी महापालिकेत सत्ताधारी असलेल्या भाजपाचा मार्ग निवडला आहे. |
तांत्रिक कारणामुळे त्यांना पक्षप्रवेश करता येत नसल्यामुळे त्यांचे बंधू आणि शेकाप नगरसेविका शीतल केणी यांचे पती दिनेश केणी यांनी शुक्रवारी भाजपत प्रवेश केला. |
त्यांचे समर्थक नगरसेवक असलेले नगरसेवक बबन मुकादम यांच्या पत्नी जिल्हा परिषदेच्या माजी सभापती प्रिया मुकादम, नगरसेविका जयश्री म्हात्रे यांचे पती रविकांत म्हात्रे यांनी भाजपात प्रवेश केला. |
माजी मंत्री रविंद्र चव्हाण, माजी खासदार रामशेठ ठाकूर, आमदार प्रशांत ठाकूर यांच्या उपस्थित भाजपच्या पक्ष कार्यालयात हा प्रवेश झाला. |
एक नगरसेवक निसटला प्रभाग क्रमांक १ मधील शेकापचा आणखी एक नगरसेवक पापा पटेल हे हरेश केणी यांचे समर्थक असल्यामुळे पक्षात प्रवेश करतील अशी चर्चा होती. |
मात्र पापा पटेल यांनी भाजपची विचारसरणी मला पटत नाही, म्हणून मी भाजपात जाणार नाही अशी भूमिका घेतल्यामुळे ऐनवेळी त्यांचे नाव यादीतून बाहेर पडले. |
प्रभारी प्र-कुलगुरू डॉ. |
सुभाष रामभाऊ चौधरी यांची नागपूर येथील राष्ट्रसंत तुकडोजी महाराज विद्यापीठाच्या कुलगुरूपदी नियुक्ती करण्यात आली आहे. |
राज्यपाल तथा कुलपती भगतसिंह कोश्यारी यांनी शनिवारी (दि. |
८) जे. |
डी. |
अभियांत्रिकी व व्यवस्थापन महाविद्यालय, नागपूर येथे प्राचार्य असलेल्या डॉ सुभाष चौधरी यांच्या नियुक्तीची घोषणा केली. |
चौधरी यांची नियुक्ती पाच वर्षांसाठी करण्यात आली आहे. |
राष्ट्रसंत तुकडोजी महाराज नागपुर विद्यापीठाचे कुलगुरू डॉ. |
सिद्धार्थविनायक काणे यांचा कार्यकाळ दिनांक ७ एप्रिल रोजी संपल्यामुळे हे पद रिक्त झाले होते. |
संत गाडगे बाबा अमरावती विद्यापीठाचे कुलगुरु डॉ मुरलीधर चांदेकर यांचेकडे विद्यापीठाच्या कुलगुरुपदाचा अतिरिक्त कार्यभार सोपविण्यात आला होता. |
डॉ सुभाष चौधरी (जन्म १८ मे १९६५) यांनी स्थापत्य अभियांत्रिकी विषयात पदव्युत्तर पदवी तसेच पीएच. |
प्राप्त केली असून त्यांना अध्यापन, संशोधन तसेच प्रशासन क्षेत्रात व्यापक अनुभव आहे. |
नवे शिक्षण धोरण: पंतप्रधान मोदींनी दिली 'या' सात प्रश्नांची उत्तरेपदवी अभ्यासक्रमाच्या जागा वाढणार; नव्या ४७ कॉलेजांना मान्यताराष्ट्रसंत तुकडोजी महाराज नागपुर विद्यापीठाच्या कुलगुरूंच्या निवडीसाठी राज्यपालांनी अलाहाबाद उच्च न्यायालयातील सेवानिवृत्त मुख्य न्यायाधीश न्या. |
दिलीप भोसले यांच्या अध्यक्षतेखाली निवड समिती गठीत केली होती. |
Subsets and Splits
No community queries yet
The top public SQL queries from the community will appear here once available.